Március 22.

nagykedd hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, utána „Isten az Úr…” helyett „Alleluja”, majd pedig:***

***Tropárok, 8. hang.***

ÍME, A VŐLE**GÉNY** JŐ ÉJFÉLKOR \* és boldog a szolga, kit vir**raszt**va \* ámde méltatlan, akit lus**tál**kodva talál. \* Vigyázz, ó én **lel**kem, \* és sok álommal **ne** terheld magad, \* nehogy a halálra a**dat**ván \* a mennyország**ból** kivettessél, \* hanem serkenj föl, ki**ált**ván: \* Szent, szent, szent vagy **Is**ten, \*’ az Istenszülő kedvéért **kö**nyörülj rajtunk! *(3x)*

 ***Az 1. zsoltárcsoport (IX. kathizma: 64-69. zsoltár) után kathizmálion, 4. hang. Minta: Aki önként…***

SZERESSÜK, HÍVEK **A** VŐLEGÉNYT, \* készítsük elő lámpásunkat, erényektől és igaz **hit**től ragyogva, \* hogy az okos szüzekhez hasonlóan bemehessünk vele a menyegzőre **fel**készülten, \* mert Isten, a vőlegény mindenkinek a**ján**dékul adja \*’ a hervadha**tat**lan koszorút.

***Dicsőség… most és… Ismét ugyanez.***

***A 2. zsoltárcsoport (X. kathizma: 70-76. zsoltár) után kathizmálion, 4. hang. Minta: Elcsodálkozott József…***

A PAPOK ÉS AZ ÍRÁS**TU**DÓK \* gonosz tervet szőttek ellened, **Üd**vözítő, \* midőn Júdást árulásra vet**ték** rá. \* Ő pedig szégyentelen **mó**don elment, \* és a törvényszegőkhöz így **be**szélt: \* „Mit adtok **ér**te nekem, \* és én őt kezetekbe **a**dom?” \*’ Az őt sújtó ítélettől mentsd meg Urunk a **mi** lelkünket!

***Dicsőség… most és… Ugyanaz.***

***A 3. zsoltárcsoport (XI. kathizma: 77-84. zsoltár)*** ***után kathizmálion, 8. hang.***

A KAPZSISÁGTÓL FÖL**HE**VÍTETT JÚDÁS \* szerencsétlenül meste**re** ellen fordul, \* áruláson töpreng, és a világos**sá**got elveszti. \* Sötétbe jutva beleegyezik **az** árulásba, \* és eladja a fel**be**csülhetetlent. \* A büntetés e**lől** menekülve \* kötelet talál a nyomorult és **ke**serves halált. \* Az ő sorsától szabadíts meg min**ket** Krisztus Isten, \* adj nekünk bűneink**re** bocsánatot, \*’ kik buzgón ünnepeljük a te szeplőtelen kín**szen**vedésedet!

***Dicsőség… Most és… Ismét ugyanez.***

***Evangélium (Mt 22,15-23,39), 50. zsoltár.***

#### *Konták*:

#### ***2. hang.***

BOLDOGTA**LAN** LELKEM, \* itt az ideje, hogy a vég**ó**rára eszmélj, \* és a kiszáradt fügefa látásá**tól** megdöbbenve \* a neked adott talentumot szorgalma**san** kamatoztasd, \* virrasztva és **így** kiáltva föl: \*’ Bárcsak ki ne zárnának Krisztus menyeg**zős** csarnokából!

***Ikosz:***

Mit lustálkodsz, szerencsétlen lelkem? \* Miért jár mindig időszerűtlenül világi gondokon az eszed? \* Miért a múlandó dolgokkal foglalkozol? \* Már itt van az utolsó óra, \* és el kell költöznünk innét! \* Józanodj, amíg még időd van rá, és kiáltsd: \* Vétkeztem ellened, Üdvözítőm; \* de azért ne vágj ki engem, mint a terméketlen fügefát, \* hanem könyörülj meg rajtunk, kegyelmes Krisztus, \* és mi félelemmel hangoztatjuk: \* Bárcsak ki ne zárnának Krisztus menyegzős csarnokából!

#### *KÁNON:*

#### VIII. ÓDA. 2. hang. Irmosz:

A ZSARNOK PARANCSÁNAK nem engedelmeskedett a három szent ifjú, s kemencébe vetették őket, de ők Istent magasztalva énekelték: Áldjátok az Urat, az Úrnak minden művei!

Áldjuk az Atyát, a Fiút és a Szentlelket…

Legyen készen elég olaj a mécseseinkben, hogy küzdelmünk során ne kelljen vásárlásra vesztegetnünk időnket, hanem ezt zenghessük: Áldjátok az Urat, az Úrnak minden művei!

Most és…

Gyarapítsátok Krisztus segítségével a talentumot, mindazok, akik azt Istenhez vezető kegyelemként kaptátok, és zengjétek az éneket: Áldjátok az Urat, az Úrnak minden művei!

***Katavásziaként megismételjük az irmoszt:***

A ZSARNOK PARANCSÁNAK nem engedelmeskedett a három szent ifjú, s kemencébe vetették őket, de ők Istent magasztalva énekelték: Áldjátok az Urat, az Úrnak minden művei!

***Az Istenszülő magasztaló éneke.***

#### IX. ÓDA. Irmosz:

A BEFOGADHATATLAN ISTEN a te méhedben helyezkedett el, Legszentebb Szűz, és a világnak örömét te szülted meg, azért magasztalunk téged.

Tanítványaidnak azt mondtad, Jóságos: Legyetek éberek, mert nem tudjátok, melyik órában érkezik az Úr, hogy mindenkinek megadja azt, ami neki jár!

A te rettenetes második eljöveteledkor, Uralkodó, nézd el számtalan vétkemet, s jobb oldali juhaid közé sorolj engem!

***Katavásziaként megismételjük az irmoszt:***

A BEFOGADHATATLAN ISTEN a te méhedben helyezkedett el, Legszentebb Szűz, és a világnak örömét te szülted meg, azért magasztalunk téged

***Fényének:***

FÖLÉKESÍTETT MENYEGZŐS TERMEDET látom, Üdvözítőm, \* de nincs menyegzős öltönyöm, hogy oda bejuthassak. \* Tedd ragyogóvá lelkem öltözékét, fényárasztó, \* és üdvözíts engem! *(3x)*

### Dicséreti sztihirák:

***1. hang.***

SZENTJEID FÉNYESSÉGÉBE hogy mehetek be, **én** méltatlan, \* mert, már ha a menyegzős házba be **mer**nék menni, \* ruhám is **el**árulna, \* hogy nem menyeg**ző**re való, \* s az angyalok megkötözve **ki**dobnának. \* Tisztítsd le, Uram, **lel**kem szennyét, \*’ s üdvözíts engem, Ember**sze**rető! *(2x)*

***2. hang.***

LELKEM LUSTÁLKODVA SZUNNYADO**ZIK**, Krisztus, \* és nem ég az erényekből **ké**szült lámpám, \* így a balga szüzekhez let**tem** hasonló, \* mert a munkaidőben elkószáltam, **Je**gyesem! \* De te, Uram, ne zárd el előlem **ir**galmadat, \* hanem űzd el tőlem a **sö**tét álmot, \* ébressz föl, és vezess az okos szüzekkel menyegzős **há**zadba, \* ahol az ünneplők hang**ja** tisztán cseng, \* és szüntelenül **han**goztatják: \*’ Urunk, di**cső**ség néked! *(2x)*

***Dicsőség… most és… 4. hang.***

HALLVÁN A TALENTUMOT ELÁSÓ**NAK** **Í**TÉLETÉT, \* lelkem, el ne temesd Is**ten** igéjét, \* hanem hirdesd az ő **cso**dáit, \* hogy a kegyelmi ajándékokban gya**ra**podva \*’ bemehess U**rad**nak örömébe!

***Olvasott doxológia, „Teljesítsük…” ekténia, majd pedig:***

Előverses sztihirák

***6. hang.***

JERTEK, HÍVEK, BUZGÓN DOLGOZ**ZUNK** az Úrnak, \* mert szétosztja szolgái**nak** vagyonát. \* Gyarapítsuk hát képességünk szerint a kegye**lem** talentumát: \* egyikünk a bölcsességét ékesítse jó**tet**tekkel, \* másikunk a liturgiát végez**ze** fényesen, \* a hívő közölje az igét a be**a**vatatlannal, \* aki gazdag, ossza szét vagyonát a sze**gé**nyek közt. \* így kamatoztathat**juk** a kölcsönt, \* s így leszünk az Úr kegyelmének hűsé**ges** sáfárai, \* és így válhatunk méltókká Istenünk ö**rö**mére. \*’ Erre méltass minket, em**ber**szerető Krisztus!

**Elővers:** Beteltünk kora reggel irgalmaddal. Urunk, s ujjongtunk és vigadoztunk. Hadd örvendjünk annyi napon át, ameddig megaláztál minket, és annyi évig, mint ameddig nyomorúságot láttunk, s tekints le szolgáidra és alkotásaidra, s igazítsd **út**ba azoknak fiait!

MIDŐN DICSŐSÉGGEL EL**JÖSSZ**, JÉZUSOM, \* az angyali erőkkel, és ítélőszékben fogsz ülni, ne rekessz ki en**gem**, jó Pásztor! \* Mert ismered a jobbra **ve**zető utat,\* s hogy a bal oldaliak romlásra **ke**rülnek, \* ne kárhoztass el a ba**kok**kal engem, \* ki bűneim foly**tán** eldurvultam, \* hanem állíts job**bod** felől, \* és számíts ott álló **ju**haidhoz, \*’ s üdvözíts engem, **ó** emberszerető!

**Elővers:** Legyen rajtunk a mi Urunk Istenünk fényessége, és kezeink munkáit te igazgasd jóra, kezeink **mun**káját jóra igazgasd!

VŐLEGÉNYÜNK, KI SZÉPSÉGEDDEL ékesebb vagy min**den** embernél, \* s ki összehívtál minket lelki **me**nyegződre, \* szenvedéseidben való ré**sze**sedés által. \* vedd le rólam bűneim elnyűtt **kön**tösét, \* s ékesíts föl dicsőséged szépséges **öl**tönyével, \*’ és országod fényes vendégévé **tégy**, könyörületes!

***Dicsőség… most és… 7. hang.***

ÍME, RÁD BÍZZA, lelkem, az Úr a ta**len**tumot, \* félelemmel fogadd ezt **az** adományt! \* Kamatoztasd az adomá**nyo**zónak, \* és oszd szét a **sze**gényeknek! \* Szerezd meg barátodnak **az** Urat, \* hogy majd az ő **jobb**ján állhass, \* midőn eljön di**cső**séggel, \* és boldogító hang**ját** meghallhasd: \* Menj be, szolgám, Urad ö**rö**mébe! \* Méltass engem erre, **Üd**vözítőm, \* noha elté**ve**lyedtem, \*’ a te nagy **ir**galmasságodban!

 ***„Jó az Urat dicsérni…”, Háromszorszenttől a „Mi Atyánkig…”, majd*** ***konták:***

***8. hang. Minta: Mint a teremtmények zsengéit…***

MÍG JÁKOB JÓZSEF ELVESZTÉSÉN **SI**RÁNKOZOTT, \* nemes lelkű fia királyként tisztelve ült ha**di** szekerén. \* Mert ő az egyiptomi nő kéjvágyának **nem** hódolt be, \* ezért őt magasz**tal**ta fel az, \* ki az emberek **szí**vét látja, \*’ és neki küldött hervadhatat**lan** koszorút.

Uram, irgalmazz 40-szer, Dicsőség… most és… Ki a keruboknál… Az Úr nevében adj áldást, atya! Befejezés, mint a böjti vecsernyén, majd elbocsátó.